An Oded a zo ur stêr o tiskenn eus ar Menezioù du e Gwalarn Roudoualleg (Bro-Gerne - Mor-Bihan) betek ar Mor atlantel etre Benoded ha Kombrid. Dont a ra Benoded eus Ben+Oded : ur ger kozh eo Ben evit diwezh ur stêr, ar genoù anezhi.  Treuziñ a ra Kemper, kêr-benn Bro-Gerne ha pennlech Departamant Penn-ar-Bed.  Evel ar stêrioù e Breizh, e renad a zo froudel gant dourioù-beuz e-pad an diskar-amzer hag ar goañv dre neo ket posupl dan dour-glav silañ don er charregadoù dizintrus a gaver e pep lech. Grevusoch eo ar gudenn gant ar chêriekadur pa teu an douaroù da vezañ dizintrusoch-dizintrusañ hag ouzhpenn-se, er bloavezhioù 1960-70 eo bet diskaret ar chleuzioù a vire an dour da redek dan dourredennoù diouzhtu.  A-raok Kemper e treuz an Oded ur ganienn strizh ha rozellek anvet ar Stangala (Stang Alar, marteze) ha priziet mat gant ar valeerien. Ez-ofisiel e krog an Oded morel adalek ar palez-justis hag e tiskenn dar mor war 18 km, met al lanv a ya betek ar porzh-houarn, 2 km uheloch.  Ur porzh-kenwerzh a zo bet staliet e penn an aber : ouzh ur chae, 500 m a hirded, e vez ereet listri-karg bihan ha listri-sabr.  Aber an Oded, 20 km he hirded, a grog gant ul lennvor anvet Bae Kerogan, met strishoch-strishañ e teu da vezañ pa ziskenn en ur ganienn goadek hag a zo ul lech touristel a cheller gweladenniñ gant listri-treizh.  Kavet e vez anv ar stêr en  anv gallek kumun Brieg (Briec-de-lOdet) hag e-pad an Dispach gall, Montagne-sur-Odet a oa an anv roet da Gemper evit abegoù politikel.